興祖有六子，長德世庫，次劉闡，次索長阿，次景祖，次包朗阿，次寶實。皆居赫圖阿拉之覺羅處，「環衛而居，彼此相距近者五里，遠者不過二十里，是為六工，又稱寧古塔貝勒，亦通稱努爾哈赤六祖」也。天聰九年，為分直系與旁系之別，太宗詔景祖四子顯祖之後稱宗室，系黃帶焉。五祖子孫則稱覺羅，係紅帶，以別於宗室，裔孫載覺羅譜也。